เจ๊ตุ้ม ข้าวต้มปลาย่านทาวน์อินทาวน์ อีกหนึ่งร้านที่ฝากท้องได้เสมอในยามที่ต้องการทานอะไรเบาๆท้อง .... 

ร้านรถเข็นที่ตั้งประจำหน้าร้านหลวงโตโตบนถนนศรีวรา ตรงข้ามโครงการเดอะซีน ร้านข้าวต้มที่แม่ค้าทำเองเกือบครบทั้งรับออเดอร์ ทำอาหาร เก็บเงิน แต่ก็ยังยิ้มแย้มอัธยาศัยดีเสมอ

หัวปลา เนื้อปลา กุ้ง หมึก กระเพาะหมู กระดูกหมู บะเต็ง ใครรักชอบแบบไหนก็เลือกกันได้เลยค่ะ ... เกาเหลาหัวปลาราคาโอเคเลยนะคะ 160 บาท ถุงเบ้อเริ่มเลย ปลาสดใช้ได้ หัวปลาชิ้นใหญ่ใส่ผักกาดขาว ทานกับน้ำจิ้มเต้าเจี้ยว

ส่วนกุ้งนี่ไม่แนะนำนะคะ ทานกุ้ง 2 รอบ เจอไม่ค่อยสดทั้งสองรอบเลย เนื้อไม่กรอบ เป็นแป้งๆในปาก ถึงจะตัวใหญ่ดูสวย แต่ไม่ผ่านสำหรับเรา ถุงละ 100 บาทกับกุ้ง 2 ตัว เมนูนี้ไม่ผ่านนน